অপারেশন জ্যাকপট
মার্চের শুরুর দিকে পাকিস্তানি সাবমেরিন পি এন এস ম্যাংরো ফ্রান্সের তুলন সাবমেরিন ডকইয়ার্ডে যায় পাকিস্তানি সাবমেরিনারদের প্রশিক্ষন দেয়ার জন্য। সেই ৪১ জন সাবমেরিনারদের মধ্যে ১৩ জন ছিলেন বাঙালি অফিসার। তারা আন্তর্জাতিক প্রচার মাধ্যমে ২৫ মার্চের গণহত্যার কথা শুনে পালিয়ে বাংলাদেশে চলে আসার সিদ্ধান্ত নেন। এর মধ্যে ৮ জন ৩০ মার্চ বাংলাদেশের উদ্দেশ্যে রওনা দেয়। ৯ এপ্রিল ১৯৭১ তারা দিল্লিতে এসে পৌছান। এখানে তাদের নাম উল্লেখ করা হলোঃ-তারপর উক্ত ৮জনের সাথে আরো কয়েকজনকে একত্র করে ২০ জনের একটি গেরিলা দল গঠন করে তাদের ভারতে বিশেষ ট্রেনিং দেয়া হয়। তারপর তারা দেশে আসলে তাদের সাথে কর্নেল ওসমানীর দেখা করানো হয়। তখন ওসমানী নৌ-কমান্ডো বাহিনী গঠনের সিদ্ধান্ত নেন।
অর্ডার অব দ্য ফিনিক্স (কাল্পনিক সংগঠন)
সিরিজের চতুর্থ বই "হ্যারি পটার অ্যান্ড দ্য গবলেট অফ ফায়ারের" শেষদিকে ভলডেমর্টের পুনরাগমনের প্রেক্ষিতে ডাম্বলডোর 'অর্ডার অফ দ্য ফিনিক্স' সংগঠনটি পুনর্গঠন করেন। এসময় পুরনো সদস্যদের পাশাপাশি অনেক নতুন সদস্যও অর্ডারে যোগ দেয়। সিরিয়াস ব্ল্যাক এর পারিবারিক বাড়ি 'বার নম্বর গ্রিমল্ড প্লেস' এ অর্ডারের সদর দপ্তর স্থাপন করা হয়। ডাম্বলডোর ছিলেন অর্ডারের সিক্রেট কিপার; অর্থাৎ কেবলমাত্র তিনিই অন্যদের কাছে অর্ডারের সদর দপ্তরের অবস্থান প্রকাশ করতে সক্ষম ছিলেন। ষষ্ঠ বই "হ্যারি পটার অ্যান্ড দ্য হাফ-ব্লাড প্রিন্সে" সেভেরাস স্নেইপের হাতে ডাম্বলডোর নিহত হওয়ার পর এই নিরাপত্তা ব্যবস্থা কার্যত ভেঙ্গে পড়ে। তাই 'দ্য বারো' তে অর্ডারের সদর দপ্তর সরিয়ে নেয়া হয়।